Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 1 Pv 685/12/6609	Rimavská Sobota, 7.12.2012
EEČ : 2-49-132-2012

U Z N E S E N I E

Trestná vec:	obvinený XXXXX 
Prečin:	Podvod podľa § 20, § 221 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
27.09.2006 v Rimavskej Sobote na ulici Malohontskej v predajni MT Elektro po predchádzajúcej vzájomnej dohode s XXXXX uzatvoril zmluvu č. 3609191373 so spoločnosťou Home Credit Slovakia, a. s. Piešťany na predmet zmluvy, a to televízor zn. 29FB2RLX v hodnote nie menej ako 13 990,-- Sk (464,38 € pri konverznom kurze 1 € = 30,1260 Sk), pričom už pri podpise zmluvy uviedol nepravý údaj o svojom zamestnaní u XXXXX v Rimavskej Sobote, ktoré potvrdenie mu zabezpečil Ján Banya, hoci vedel, že tam nepracuje a nepracoval, doposiaľokrem akontácie vo výške 1 400,-- Sk (46,47 € pri konverznom kurze 1 € = 30,1260 Sk) neuhradil žiadnu splátku a spoločnosti Home Credit Slovakia, a. s. Piešťany tak  spôsobil  škodu  vo  výške nie  menej  ako 15 900,-- Sk (527,78 € pri konverznom kurze 1 € = 30,1260 Sk) aj s navýšením,
lebo je trestné stíhanie neprípustné nakoľko páchateľ zomrel.
Odôvodnenie:
	Uznesením povereného príslušníka ešte Oddelenia skráteného vyšetrovania PZ, Okresného riaditeľstva PZ Rimavská Sobota sp. zn. ORP-973/1-OSV-RS-2007 z 31.05.2007 bolo začaté trestné stíhanie a vznesené obvinenie XXXXX za prečin podvodu formou spolupáchateľstva podľa § 20, § 221 ods. 1 Tr. zákona na tých skutkových základoch, ako je to uvedené vo výrokovej časti tohto uznesenia.
	V rámci vykonávania dôkazov vyšetrovateľ, ktorého vecná príslušnosť bola daná v zmysle § 200 ods. 2 písm. a) Tr. poriadku, nakoľko niektorí zo spoluobvinených boli vo výkone trestu odňatia slobody, vyšetrovateľ zistil, že obvinený XXXXX zomrel.
	Z úmrtného listu (č.l. 44 spisu) som zistil, že obvinený XXXXX zomrel dňa 28.12.2010 v Rimavskej Sobote, pričom jeho úmrtie je evidované v knihe úmrtí matričného úradu Rimavská Sobota vo zväzku 28, ročníka 2010, na strane 61, pod por. č. 526.
	Podľa § 215 ods. 1 písm. d ) Tr. poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku.
	Podľa § 9 ods. 1 písm. d ) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho.
	Konanie spoluobvineného XXXXX bude posúdené a bude o ňom rozhodnuté v osobitnom konaní vyšetrovateľa vedeného pod sp. zn. ORP-569/OEK-RS-2007.
	Vzhľadom k vyššie uvedeným skutočnostiam bolo preto potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Marko
prokurátor